เจ้าแมวยอดนักสืบ

เจ้าแมวยอดนักสืบ (The Cat Returns หรือ เนะโกะโนะอนงาเอชิ (Neko no Ongaeshi) เป็นภาพยนตร์อนิเมะ ในปี พ.ศ. 2545 ที่กำกับโดย ฮิโรยูกิ โมริตะ และอำนวยการสร้างโดยสตูดิโอจิบลิ ดัดแปลงมาจากมังงะของอาโออิ ฮิอิรางิ ที่ชื่อ Baron: The Cat Returns (Baron Neko no Danshaku)  หรือ Baron, the Cat Baron ซึ่งตีพิมพ์เป็นภาษาอังกฤษโดย VIZ Media
ในปี พ.ศ. 2538 สตูดิโอจิบลินำภาพยนตร์เรื่อง "Whisper of the Heart" ออกฉาย ซึ่งดัดแปลงมาจากมังงะของ อาโออิ ฮิอิรางิ ซึ่งมีเนื้อหาเกี่ยวกับเด็กสาวคนหนึ่งผู้เขียนนิยายแฟนตาซี แม้ว่าชีวิตของเธอจะไม่ได้มีส่วนใดที่เป็นเรื่องมหัศจรรย์ แต่ฉากแฟนตาซีเล็กๆ ที่แสดงถึงสิ่งที่เธอได้เขียนนั้นตรึงใจแฟนๆ และเกิดความต้องการจะชมภาพยนตร์ทีกล่าวถึงนิยายแฟนตาซีของเธอ และนั่นคือภาพยนตร์เรื่องใหม่ The Cat Returns

**เนื้อเรื่อง**
เรื่องราวของหญิงสาวชื่อ "ฮารุ" นักเรียนหญิงผู้มีนิสัยเงียบ และไม่มั่นใจในตัวเองคนหนึ่ง วันหนึ่ง เธอช่วยชีวิตแมวตัวหนึ่ง
จากการโดนรถบรรทุกชนไว้ แมวตัวนั้นก็คือ "ลูน" เจ้าชายแห่งอาณาจักรแมว เพื่อเป็นการตอบแทน เหล่าแมวได้ให้ของขวัญแก่เธอ คือได้รับการแต่งงานกับเจ้าชายแห่งอาณาจักรแมว
เธอเฝ้าหมกมุ่นอยู่กับเรื่องนี้อย่างมาก และได้ยินเสียงผู้หญิงบอกกับเธอให้หาตำรวจแมวให้พบ ฮารุได้พบกับ "มุตะ" ผู้ซึ่งนำเธอไปพบกับบารอนและโตโตะ หลังจากพบกับพวกเขา ฮารุและมุตะก็ถูกทหารจับตัวไปยังอาณาจักรแมว ทิ้งโตโตะและบารอนไว้ในโลกมนุษย์ แต่ทั้งสองก็หาทางเข้าสู่อาณาจักรแมวได้สำเร็จจนได้ 
ฮารุได้รับเชิญไปงานเลี้ยงฉลองที่พระราชวังแห่งอาณาจักรแมว เธอเริ่มจะกลายเป็นแมวอย่างช้าๆ ในงานนั้น บารอน(ที่ปลอมตัวอยู่)เต้นรำกับฮารุก่อนจะถูกพบตัว พวกเขาได้รับการช่วยเหลือจาก "ยูกิ" แมวเพศเมียสีขาวผู้ซึ่งเป็นแมวรับใช้ในพระราชวังและเคยเตือนฮารุให้หนีไปจากอาณาแมว การหลบหนีของฮารุ บารอน และมุตะ นำ
พาพวกเขาผ่านเขาวงกตไปสู่หอคอยสูง ซึ่งเป็นทางกลับสู่โลกของฮารุ
ลูนและกองทหารกลับสู่อาณาจักรแมว ก่อนจะได้รับรู้ว่าพระราชาได้ทำในสิ่งที่เขาไม่ต้องการและเขาไม่ปรารถนาจะแต่งงานกับฮารุ แต่ตั้งใจจะขอแต่งงานกับยูกิแทน มุตะก็เปิดเผยตัวว่าตัวเองเป็นอาชญากรชื่อกระฉ่อนในอาณาจักร (โดยการกินปลาในทะเลสาบจนหมด) และยูกิก็คือเจ้าของเสียงที่แนะนำฮารุให้ไปหาตำรวจแมว ในช่วงสมัยฮารุยังเป็นเด็ก เธอช่วยชีวิตยูกิจากความหิวโหยด้วยการให้คุกกี้ปลาที่เธอกำลังทานอยู่ และตอนนี้ ยูกิก็ได้ตอบแทนในความเมตตาของเธอแล้ว
ในท้ายที่สุด ฮารุ มุตะ และบารอน หลบหนีออกมาได้สำเร็จด้วยความช่วยเหลือของเจ้าชายลูนและโตโตะ แล้วฮารุก็ค้นพบหัวใจตัวเองและความรักที่มีต่อบารอน

**ตัวละคร**
 ฮารุ (吉岡ハル) - เด็กสาววัย 17 ปี ตัวเอกของเรื่อง- บารอน ฮุมแบร์ท ฟอน กิคคิงเงิน (Humbert Von Gikkingen) - ที่ถูกเรียกว่าบารอน รูปปั้นแมวที่มีชีวิต- มุตะ (ムタ, ルナルド・ムーン）- แมวอ้วนที่ทำให้ฮารุได้พบกับบารอน (คำภาษาญี่ปุ่นของ หมู คือ "บูตะ" มูตะเป็นเสียงเรียกที่เพี้ยนไป)- โตโตะ (トト) - รูปปั้นนกซึ่งมีชีวิต เช่นเดียวกับบารอน- ราชาแมว (猫王) - พระราชาแห่งอาณาจักรแมว- ลูน (ルーン) - เจ้าชายแห่งอาณาจักรแมว- นาโตริ (ナトリ)- ที่ปรึกษาของพระราชา- นาโตรุ (ナトル)- ผู้ส่งสารของพระราชา- ยูกิ (ユキ)- แมวรับใช้ลึกลับสีขาวแห่งอาณาจักรแมว

**ทีมงาน**

**ผู้สร้าง**
 ผู้กำกับ :  ฮิโรยูกิ โมริตะ- เขียนบท :  เรโกะ โยชิดะ- เพลงประกอบ :  ยูจิ โนมิ- ออกแบบตัวละคร :  ซาโตโกะ โมริกาวะ- โปรดิวเซอร์ :  โตชิโอ ซูซึกิ- เอ็กเซคิวทีฟโปรดิวเซอร์ :  ฮายาโอะ มิยาซากิ- โปรดักชั่น :  สตูดิโอจิบลิ- มังงะดั้งเดิม : อาโออิ ฮิอิรางิ

**พากย์เสียง**
เสียงพากย์ภาษาญี่ปุ่น- ฮารุ - ชิซึรุ อิเควากิ - บารอน ฮุมแบร์ท ฟอน กิคคิงเงิน  - โยชิฮิโกะ ฮาคามาดะ - มุตะ - เท็ตสึ วาตานาเบะ - โตโตะ - โยสึเกะ ไซโต้ - ราชาแมว - เท็ตสึโร่ ตันบะ - ลูน - ทาคายูกิ ยามาดะ - ยูกิ - อากิ มาเอดะ 
เสียงพากย์ภาษาอังกฤษ- ฮารุ - แอนน์ แฮททาเวย์- บารอน ฮุมแบร์ท ฟอน กิคคิงเงิน  - Cary Elwes- มุตะ (AKA เรนัลโด้ มูน) - ปีเตอร์ บอยล์- โตโตะ - Elliott Gould- ราชาแมว - ทิม เคอร์รี่- ลูน - แอนดรูว์ เบวิส- ยูกิ - จูดี้ เกรียร์- แม่ของฮารุ - คริสทีน ซัทเธอร์แลนด์- ฮิโรมิ - เคิร์สเทน เบลล์- นาโตริ - Rene Auberjonois- นาโตรุ - แอนดี้ ริชเตอร์

**แหล่งข้อมูลอื่น**
  รายละเอียดภาพยนตร์ ที IMDb-  The Cat Returns ในเว็บ Nausicaa.net-  The Cat Returns ในเว็บOnline Ghibli-  บทวิจารณ์ใน THEM Anime
หมวดหมู่:อนิเมะ
หมวดหมู่:สตูดิโอจิบลิ
หมวดหมู่:การ์ตูนญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์อนิเมะที่สร้างจากมังงะ
หมวดหมู่:ภาพยนตร์แอนิเมชันเกี่ยวกับแมว
หมวดหมู่:อนิเมะภาคแยก
หมวดหมู่:ภาพยนตร์แอนิเมชันที่มีฉากในประเทศญี่ปุ่น